Ministerstva vnútra Slovenskej republiky

odbor prevencie kriminality Ministerstva vnútra SR, Pribinova 2, 812 72 Bratislava

Č. p. : OPK2-2025/000677-1

VÝZVA NA PREDLOŽENIE NEZÁVäZNEJ CENOVEJ PONUKY

ZA ÚČELOM STANOVENIA PREDPOKLADANEJ HODNOTY ZÁKAZKY

pre zákazku malého rozsahu zadávanú prostredníctvom systému JOSEPHINE podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších zákonov (ďalej len „zákon“)

### I. Názov, adresa a kontaktné miesto verejného obstarávateľa

Názov: Ministerstvo vnútra Slovenskej republiky – odbor prevencie kriminality MV SR

Adresa: Pribinova 2, 812 72 Bratislava

Krajina: Slovenská republika

Internetová adresa organizácie (URL): <http://www.minv.sk/>

Kontaktná osoba: Mgr. Kamila Džurňáková

Telefón: +421 2 4859 2207

E-mail: [kamila.dzurnakova@minv.sk](mailto:kamila.dzurnakova@minv.sk)

URL zverejnenej zákazky:

### 

### II. Opis

Názov zákazky:

Zabezpečenie individuálnej a skupinovej supervízie pre zamestnancov informačných kancelárií

Druh zákazky: Služba

Spoločný slovník obstarávania (CPV):

CPV 80000000-4 Vzdelávacie a školiace (výcvikové) služby; 80510000-2 Služby týkajúce sa odborných školení;

Rozdelenie predmetu zákazky na časti:

Požaduje sa predloženie ponuky na celý predmet zákazky, predmet zákazky nie je rozdelený na časti

Hlavné miesto poskytovania služieb:

Ministerstvo vnútra Slovenskej republiky, odbor prevencie kriminality MV SR, Pribinova 2, 812 72 Bratislava

Termín splnenia zákazky:

Individuálna a skupinová supervízia sa bude vykonávať priebežne na základe objednávok s vybraným supervízorom s tým, že každý zamestnanec musí absolvovať individuálnu a skupinovú supervíziu do 30.11.2025.

Opis predmetu zákazky/špecifikácia požiadavky:

Predmetom zákazky je zabezpečenie:

* Individuálnej supervízie pre 24 pracovníkov podieľajúcich sa na činnosti informačných kancelárií po celom Slovensku, v trvaní 1 hodiny pre každého zamestnanca, v rozsahu min. 2-krát počas trvania (platnosti) objednávky.
* Skupinovej supervízie: 8 skupinových supervízií v trvaní 2 hodín pre každú skupinu, v rozsahu min. 1-krát počas trvania (platnosti) objednávky.

Zameranie supervízie:

* rozvoj a zlepšenie pracovných procesov pri práci s klientom,
* zabránenie stereotypným postupom,
* možnosť získať nový pohľad a nové možnosti riešenia najmä zložitých prípadov a situácií klienta,
* možnosť skvalitňovania vlastnej práce,
* a iné témy podľa aktuálnych potrieb.

Cieľom supervízie je aj zabezpečenie prevencie proti vyhoreniu pracovníkov pracujúcich s obeťami trestných činov a snaha pomôcť im v hľadaní vhodných spôsobov vyrovnávania sa s emocionálne náročnými situáciami, ako ja zvyšovanie úrovne a kvality poskytovanej služby.

Harmonogram realizácií supervízií bude upravený podľa potrieb zadávateľa, príp. môže byť po dohode s poskytovateľom upravený.

Forma realizácie supervízie: prezenčne, v nevyhnutných prípadoch môže byť aj on-line.

Miesto plnenia: supervízia bude prebiehať v priestoroch informačnej kancelárie, z ktorej pracovník supervíziu absolvuje.

Supervízia bude realizovaná v pracovných dňoch v bežnom pracovnom čase (od 7:30 hod. do 15:30 hod.) podľa objednávky, príp. podľa dohody medzi zadávateľom a poskytovateľom služby.

Frekvenciu supervíznych stretnutí bude možné tiež dodatočne upraviť podľa aktuálnych potrieb zadávateľa po dohode s realizátorom

Po skončení každého stretnutia zašle poskytovateľ služby v termíne najneskôr do 30.11.2025 potvrdenie o absolvovaní príslušného počtu hodín supervízie na adresu zadávateľa. Potvrdenie musí absolvovať meno osoby, ktorá sa zúčastnila supervízie, dátum a čas kedy sa stretnutie uskutočnilo, počet hodín – skutočná dĺžka trvania stretnutia a meno supervízora, ktorý stretnutie viedol, krátke zhodnotenie supervízie/návrh/odporúčania v záujme skvalitnenia procesov s rešpektovaním dôvernosti informácií pri záverečnej evaluácii supervízie. Toto potvrdenie bude tvoriť prílohu faktúry.

Po zrealizovaní všetkých supervíznych stretnutí poskytovateľ služby predloží zadávateľovi návrh „Vypracovanej metodiky a štandardov pre realizáciu supervíznych stretnutí na nadchádzajúce obdobie (t.j. rok 2026)“ – obsah aktivít, návrh stretnutí, pracovná náročnosť, rizikové oblasti a podobne.

Poskytovateľ služby je tiež povinný dodržiavať mlčanlivosť o všetkých informáciách, ktoré sa dozvie v súvislosti s výkonom supervízie. Táto povinnosť mlčanlivosti sa vzťahuje na všetky informácie, ktoré sú dôverné, osobné alebo inak citlivé, a platí nielen počas trvanie zmluvného stavu, ale aj po jeho ukončení. Porušenie mlčanlivosti bude považované za závažné porušenie zmluvných podmienok, ktoré môžu viesť k okamžitému ukončeniu zmluvy a uplatneniu zodpovednosti za vzniknutú škodu.

### III. predpokladaná hodnota zákazky:

### Predpokladaná hodnota predmetu zákazky bude stanovená na základe predložených cenových ponúk

### IV. Administratívne informácie

Komunikácia:

Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému <https://josephine.proebiz.com> v položke „Knižnica manuálov a odkazov“.

Verejný obstarávateľ upozorňuje, že predkladanie ponúk je umožnené iba autentifikovaným uchádzačom. Spôsob zrealizovania autentifikácie je uvedený v dokumente „Manuál registrácie záujemcu/uchádzača“ na webovom sídle systému <https://josephine.proebiz.com> v položke „Knižnica manuálov a odkazov“)

Použije sa elektronická aukcia: Nie

Lehota na predkladanie ponúk:

Dátum: ASAP – 31.03.2025

Čas: 15:00

Spôsob predkladania ponúk:

Formou predloženia ponuky do predmetnej zákazky v elektronickej forme v systéme JOSEPHINE umiestnenom na webovej adrese <https://josephine.proebiz.com>

### V. Podmienky účasti

* Podmienkou účasti na verejnom obstarávaní je, že  účastník verejného obstarávania musí vykonávať činnosť, ktorá je predmetom verejného obstarávania, minimálne 5 rokov.
* Svoju prax preukazuje dokladom o oprávnení Poskytovať službu (živnostenské oprávnenie alebo výpis zo živnostenského registra alebo iné než živnostenské oprávnenie, vydané podľa osobitných predpisov alebo výpis z obchodného registra) alebo potvrdenie príslušného orgánu, v ktorom musí byť zapísaný predmet podnikania oprávňujúci uchádzača na poskytnutie požadovaného predmetu zákazky.
* Predloženie osvedčenia o absolvovaní odbornej akreditovanej prípravy supervízora v oblasti sociálnej práce alebo poradenskej práce, ktoré ho oprávňuje na poskytovanie služieb podľa § 84 ods. 7 zák. 448/2008 Z. z. za supervízora, ktorý bude realizovať supervíziu.

### VI. Kritériá vyhodnotenia ponúk

Najnižšia cena - Celková cena za predmet zákazky bez DPH (pričom uchádzač uvedenie aj sadzbu DPH).

Ak uchádzač nie je platcom DPH, upozorní na túto skutočnosť, uvedie cenu bez DPH a sadzbu DPH 0 %

Na základe výsledku vyhodnotenia ponúk bude určený úspešný uchádzač. Neúspešných uchádzačov bude verejný obstarávateľ informovať o výsledku vyhodnotenia ponúk.

### VII. Podmienky týkajúce sa zmluvy

Výsledkom verejného obstarávania budú čiastkové objednávky na dodanie požadovaného služby, v ktorých bude uvedený presný deň a čas supervízie. Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku, resp. neuzavrieť zmluvu.

Preddavok ani zálohová platba sa neposkytuje.

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.

### VIII: DOPLŇUJÚCE INFORMÁCIE:

Postup hodnotenia ponúk: Verejný obstarávateľ bude vyhodnocovať z hľadiska splnenia požiadaviek na predmet zákazky a splnenia podmienok účasti iba ponuku uchádzača s najlepším návrhom na plnenie kritérií. V prípade, ak uchádzač s najlepším návrhom na plnenie kritérií nepreukáže splnenie podmienok účasti alebo požiadaviek na predmet zákazky, verejný obstarávateľ pristúpi k hodnoteniu ponuky druhého uchádzača v poradí. Tento postup môže verejný obstarávateľ opakovať.

Dôvody na zrušenie použitého postupu zdávania zákazky:

Verejný obstarávateľ môže zrušiť použitý postup zadávania zákazky z nasledovných dôvodov:

* nebude predložená ani jedna ponuka,
* ani jeden uchádzač nesplní podmienky účasti,
* ani jedna z predložených ponúk nebude zodpovedať určeným požiadavkám vo výzve na predkladanie ponúk,
* ak sa zmenili okolnosti, za ktorých sa vyhlásilo toto verejné obstarávanie

V Bratislave, 24.03.2025